המשבר האחרון שפקד את קרייזלר, ירשם לנצח בספרי ההיסטוריה כמשבר החמור ביותר בתולדותיה של יצרנית הרכב האמריקנית. זו אמנם לא הפעם הראשונה שקרייזלר מגיעה לכדי קריסה ונחלצת ממנה בעור שיניה בעזרת הלוואות מהממשל, אך הפעם מדובר בהצלחה מסחררת עבור המותג האמריקני.
בתחילת יוני השלימה פיאט האיטלקית את רכישת ששת האחוזית הנותרים מבעלות קרייזלר מידי הממשל האמריקני תמורת 560 מיליון דולרים ובכך הגיעה לכדי שליטה מלאה בחברה. אולם, מה שמעורר את האנליסטים בשמחה, היא העובדה כי קרייזלר הקדימה והצליחה לשלם את חובותיה האחרונים לממשל שש שנים לפני תום פקיעת מועד הלוואות ההצלה.
המשמעות הנלווית היא כי גם מאזניה של קרייזלר ישתפרו שכן זו לא תתבקש עוד לשלם ריבית על הלוואות אלה. את המזומנים החדשים מתכננים בקרייזלר להפנות לטובת שיקום מערך הייצור והגברת קצב ואיכות פיתוח כלי רכב חדשים שישמרו על החברה בתחרות העולמית, בעזרתה הרבה של פיאט כמובן.